વિશ્વના શ્રેષ્ઠ ગણાતા દહેજ સેઝને દેશના અન્ય શહેરો સાથે જોડવા માટે ભરૂચથી દહેજને જોડતા માર્ગને સીકસલેન બનાવવામાં આવ્યો છે. સીકસલેન રોડ બની ગયા બાદ છેલ્લા દોઢ વર્ષથી ટોલટેકસ ઉઘરાવવામાં આવી રહયો છે. ચોમાસાની શરૂઆત થતાં 48 કીમીના રસ્તા પર ઠેર ઠેર ખાડા પડી ગયાં હોવાથી વાહનચાલકોને ભારે હાલાકીનો સામનો કરવો પડયો હતો. જિલ્લાના પ્રભારીમંત્રી સુધી ફરિયાદ જતાં જીએસઆરડીના અધિકારીઓએ તાબડતોડ ખાડાઓ પુરાવી દીધાં હતાં. ત્યારબાદ ફરીથી વરસાદ થતાં ખાડાઓ પડયાં હતાં તેમજ કવોરી ડસ્ટ ઉડતા લોકો હાલાકી વેઠી રહયાં છે.